Old Bushmills

Old Bushmills (tai "Bushmills") on irlantilainen viskimerkki. Viralliselta nimeltään "The Old Bushmills Distillery" on maailman vanhin luvan saanut viskitislaamo. Sen nykyinen omistaja on Diageo.

Bushmillsin tislaamo sijaitsee Bushmillsin kylässä, Antrimin kreivikunnassa, Ulsterin provinssissa Pohjois-Irlannissa.

Historia

Nimensä merkki sai alueella olevasta Bush-joesta, jonka sivupurosta tislaamo ottaa vetensä. Vaikka virallisia todisteita ei ole, Bushmills-viskiä uskotaan valmistetun jo satoja vuotta ennen tislaamon laillistumista.

Englannin, Irlannin ja Skotlannin kuningas Jaakko I myönsi Ulsterin provinssin kuvernöörille Sir Thomas Phillipsille luvan tislata 'uisce beathaa' (gaelin kielellä elämän vesi) Rowten alueella Antrimin kreivikunnassa 20. huhtikuuta 1608. Seuraavaksi vanhin merkintä löytyy vuodelta 1612, jolloin Lontoon pormestarin Sir William Cockaynen sanotaan myyneen maitaan kattaakseen maahantuomastaan Bushmillsista aiheutuneet kulut.

Old Bushmills -tislaamo kirjattiin yhtiörekisteriin vuonna 1784.

Tuotteet

Bushmills-viskit valmistetaan perinteikkäästi taiten ja huolellisesti, ja niitä kypsytetään vaihtelevissa astioissa, joiden tarkoitus on maustaa viskiä. Esimerkiksi amerikantammesta tehdyistä tynnyreistä viskiin jää vaniljamainen aromi, kun taas Olororo-sherryllä rikastetut tynnyrit antavat siihen hedelmäisen ja pähkinäisen lisän. Tislaamon kypsytysiältään nuorinta tuotetta Bushmills Originalia kypsytetään sitäkin yli kuuden vuoden ajan. 

 Bushmills Original - sekoitus kolmesti tislattua irlantilaista Single Malt -mallasviskiä ja miedompaa irlantilaista jyväviskiä. Originalia kypsytetään amerikantammesta tehdyissä tynnyreissä yli kuusi vuotta, ja sen alkoholiprosentti on 40. Se tunnetaan myös nimillä White Bush ja Bushmills White Label.
 
 Black Bush - nykyään yksi tunnetuimmista ja arvostetuimmista Bushmillsin merkeistä. Siihen käytetty mallasviski kypsytetään väkevän espanjalaisen Oloroso-sherryllä höystetyillä tammitynnyreissä, kunnes lopulta siihen lisätään hiukkasen makeaa jyväviskiä. Tätä vuodesta 1934 tehty laatua kutsuttiin aluksi nimellä Old Bushmills Special Old Liqueur Whiskey. 

 Bushmills 10 year single malt - täysin ohramaltaasta valmistettua viskiä, jota kypsytetään amerikkalaisissa bourbon-tynnyreissä ainakin 10 vuotta.

 Bushmills 16 year single malt - täysin ohramaltaasta valmistettua viskiä, jota kypsytetään 16 vuotta, aluksi amerikkalaisissa bourbon-tynnyreissä, sitten espanjalaisissa Oloroso-sherrytynnyteissä ja lopuksi portviinillä rikastetuissa astioissa.

 Bushmills 21 year single malt - vuosittain valmistettu rajoitettu erä, jota kypsytetään 21 vuotta bourbon-tynnyreissä ja Oloroso-sherrytynnyteissä. Lopuksi viski kaadetaan madeiran valmistuksessa käytettyihin tynnyreihin odottamaan pullottamista.

Erikoistuotteet

 Bushmills 12 year single malt - erikoisviski, jota myydään vain Bushmillsin tislaamossa. Kypsytetty vanhoissa sherrytynnyreissä.

 Bushmills 25 year Millennium malt - oli vuosituhannen vaihteen kunniaksi tehty erikoisviski, jota valmistettiin rajoitettu erä lähinnä julkisuuden henkilöiden ja kuuluisimpien hotellien käyttöön.

Lähteet

Aiheesta muualla

Viskit
Alkoholijuomamerkit
Irlantilaiset juomat
Pohjois-Irlanti